CELEX: 32003R2257
Language: mt
Date: 2003-11-25 00:00:00
Title: Ir-Regolament (KE) Nru 2257/2003 tal-Parlament Ewropew u tal-Kunsill tal-25 ta' Novembru 2003 li jemenda r-Regolament tal-Kunsill (KE) Nru. 577/98 dwar l-organizzazzjoni ta' stħarriġ ta' kampjuni tal-forza tax-xogħol fil-Komunità biex tkun addattata l-lista tal-karatteristiċi ta' l-istħarriġTest b'relevanza għaż-ŻEE.

Avviż Legali Importanti

|

32003R2257

Official Journal L 336 , 23/12/2003 P. 0006 - 0007

		Ir-Regolament (KE) Nru 2257/2003 tal-Parlament Ewropew u tal-Kunsilltal-25 ta' Novembru 2003li jemenda r-Regolament tal-Kunsill (KE) Nru. 577/98 dwar l-organizzazzjoni ta' stħarriġ ta' kampjuni tal-forza tax-xogħol fil-Komunità biex tkun addattata l-lista tal-karatteristiċi ta' l-istħarriġ(Test b'rilevanza għaż-ŻEE)IL-PARLAMENT EWROPEW U L-KUNSILL TA' L-UNJONI EWROPEAWara li kkunsidraw it-Trattat li jistabbilixxi l-Komunità Ewropea, b'mod partikolari l-Artikolu 285 fih imsemmi,Wara li kkunsidraw il-proposta mill-Kummissjoni,Waqt li jaġixxu skond il-proċedura stabbilita fl-Artikolu 251 tat-Trattat [1],Billi:(1) L-istħarriġ ta' kampjuni tal-forza tax-xogħol għandu jsir skond ir-Regolament tal-Kunsill (KE) Nru. 577/98 [2] għandu jkopri b'mod adegwat aspetti ġodda u li qed jitfaċċaw reċentement tas-suq tax-xogħol.(2) Skond l-aġenda tal-politika soċjali Ewropea adottata mill-Kunsill Ewropew ta' Nizza f'Diċembru 2000, id-Deċiżjoni tal-Kunsill 2002/177/KE tat-18 ta' Frar 2002 fuq il-prinċipji ta' azzjoni għall-politika ta' l-impjieg ta' l-Istati Membri għas-sena 2002 [3] u r-Rakkomandazzjoni tal-Kunsill 2002/549/KE tal-21 ta' Ġunju 2002 fuq il-prinċipji ta' azzjoni ġenerali tal-politika ekonomika ta' l-Istati Membri u l-Komunità [4], il-mod li fih ix-xogħol hu organizzat għandu jkun adattat għall-bżonnijiet kemm tan-negozji kif ukoll ta' l-individwi.(3) Il-karatteristiċi ta' l-istħarriġ stabbiliti fir-Regolament (KE) Nru. 577/98 kienu determinati skond il-bżonnijiet statistiċi u s-sitwazzjoni tas-suq tax-xogħol prevalenti fil-mument.(4) Il-ġbir ta' l-informazzjoni m'għandux jimponi piż fuq dawk li jirrispondu li hu sproporzjonat mar-riżultati li dawk li jużaw l-istħarriġ jistgħu raġonevolment jistennew.(5) Il-Kumitat għall-Programm Statistiku, stabbilit bid-Deċiżjoni tal-Kunsill Nru. 89/382/KEE, Euratom tad-19 ta' Ġunju 1989 [5] ġie kkonsultat mill-Kummissjoni.(6) Ir-Regolament (KE) Nru. 577/98 għandu għalhekk jiġi emendat kif mitlub miċ-ċirkostanzi,ADOTTAW DAN IR-REGOLAMENT:Artikolu 1L-Artikolu 4 tar-Regolament (KE) Nru. 577/98 huwa b'dan emendat kif ġej:1. Il-punti (b), (ċ), (d) u (ġ) tal-paragrafu 1 huma sostitwiti b'dan li ġej:"(b) L-istatus tax-xogħol:- L-istatus tax-xogħol matul il-ġimgħa ta' referenza,- jibqgħu jiġu riċevuti l-pagi u s-salarji,- raġuni għaliex ma ħadmux allavolja kellhom impjieg,- tfittxija għal impjieg għal persuna mingħajr impjieg,- tip ta' impjieg imfittex (għal rashom jew impjegati),- metodi użati biex jinstab impjieg,- jekk għandhomx x'iżommhom biex jibdew ix-xogħol;(ċ) karatteristiċi ta' l-impjieg tax-xogħol prinċipali:- L-istatus professjonali,- attività ekonomika taċ-ċentru lokali,- xogħol,- responsabbiltajiet ta' sorveljanza,- numru ta' persuni li jaħdmu fiċ-ċentru lokali,- pajjiż tal-post tax-xogħol,- reġjun tal-post tax-xogħol,- sena u xahar meta l-persuna bdiet taħdem fl-impjieg attwali,- involviment tas-servizz pubbliku għall-impjieg biex jinstab l-impjieg attwali,- permanenza ta' l-impjieg (u raġunijiet),- dewmien ta' l-impjieg temporanju jew kuntratt ta' impjieg ta' dewmien limitat,- distinzjoni bejn full-time u part-time (u raġunijiet),- appalt ma' aġenzija ta' l-impjiegi temporanji,- xogħol mid-dar;(d) sigħat maħduma:- numru ta' sigħat fil-ġimgħa li s-soltu jinħadmu,- numru ta' sigħat fil-fatt maħduma,- numru ta' sigħat ta' sahra fil-ġimgħa ta' referenza,- raġuni għaliex is-sigħat fil-fatt maħduma huma differenti mis-sigħat tas-soltu; '""(ġ) tfittxija għal impjieg:- tip ta' impjieg imfittex,- dewmien tat-tfittxija għal impjieg,- sitwazzjoni tal-persuna eżatt qabel ma tibda tfittex impjieg,- reġistrazzjoni fl-uffiċċju pubbliku għall-impjieg u jekk hux qed jiġu riċevuti xi benefiċċji,- għal persuna li mhix qed tfittex impjieg, rieda li taħdem,- raġunijiet għaliex il-persuna ma fittxitx impjieg,- nuqqas ta' faċilitajiet ta' kura."2. Il-punt li ġej hu miżjud mal-paragrafu 1:"(n) ħinijiet tax-xogħol mhux tas-soltu:- xogħol bix-xift,- xogħol ta' filgħaxija,- xogħol ta' bil-lejl,- xogħol ta' nhar ta' Sibt,- xogħol ta' nhar ta' Ħadd."3. Fil-paragrafu 2, it-tielet inċiż hu sostitwit b'dan li ġej:"— il-volum ta' modulu ad hoc għandu jkun limitat għal 11-il varjabbli."4. Il-paragrafu li ġej għandu jinżied:"4. Fuq proposta mill-Kummissjoni, lista ta' varjabbli, minn hawn 'il quddiem imsejħa "varjabbli strutturali", tista' tkun identifikata minn fost il-karatteristiċi ta' l-istħarriġ speċifikati fil-paragrafu 1 li għandhom jiġu mistħarrġa biss bħala medji annwali b'referenza għal 52 ġimgħa pjuttost milli medji ta' kull kwart ta' sena. Din il-lista ta' varjabbli strutturali, il-qies minimu tal-kampjun u l-frekwenza ta' l-istħarriġ ser ikunu mfasslin skond il-proċedura stabbilita fl-Artikolu 8. Spanja, il-Finlandja u r-Renju Unit jistgħu jistħarrġu l-varjabbli strutturali b'referenza għal kwart wieħed ta' sena matul perjodu ta' transizzjoni sat-tmiem ta' l-2007."Artikolu 2Dan ir-Regolament għandu jidħol fis-seħħ fl-20 ġurnata wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fil-25 ta' Novembru 2003.Għall-Parlament EwropewIl-PresidentP. CoxGħall-KunsillIl-PresidentL. Moratti[1] Opinjoni tal-Parlament Ewropew tat-2 ta' Settembru 2003 (għadha ma ġietx ippubblikata fil-Ġurnal Uffiċjali); Deċiżjoni tal-Kunsill ta' l-4 ta' Novembru 2003.[2] ĠU L 77, ta' l-14.3.1998, pġ. 3. Regolament kif ġie l-aħħar emendat bir-Regolament tal-Kummissjoni (KE) Nru. 2104/2002 (ĠU L 324, tad-29.11.2002, pġ. 14).[3] ĠU L 60, ta' l-1.3.2002, pġ. 60.[4] ĠU L 182, tal-11.7.2002, pġ. 1.[5] ĠU L 181, tat-28.6.1989, pġ. 47.--------------------------------------------------